JayJayThrowThrow/commonwealth-wiki-mix huggingface dataset:
श्रीगंगानगर जिला

श्रीगंगानगर ज़िला भारत के राजस्थान राज्य का एक ज़िला है। ज़िले का मुख्यालय श्रीगंगानगर है। ज़िले को "राजस्थान का पंजाब " कहा जाता है इसका करण यहाँ पंजाबियो की बहुतायत है। यह "राजस्थान का अन्नदाता " जेसे नामो से भी मशहूर है।
भूगोल

श्री गंगानगर ज़िला 28.4-30.6 अक्षांश और 72.2-75.3 देशांतर के मध्य पड़ता है। इस ज़िले का क्षेत्रफल 10,978 वर्ग किलों मीटर या 1,115,466 हेक्टेयर है पूर्व में हनुमानगढ़ जिला (जो की 12 जुलाई 1994 को इसी से अलग हुआ था) लगता है तथा दक्षिण में बीकानेर ज़िले से और पश्चिम में पाकिस्तान के पंजाब प्रांत के बहावलनगर ज़िले से और उतर में भारत के पंजाब राज्य से लगता है। हरियाणा राज्य भी श्री गंगानगर ज़िले की सीमा से 15 किमी दूर है।
इतिहास

इस ज़िले का नाम बीकानेर के महाराजा गंगासिंह के नाम पर पड़ा है। इस समय यह बहुत ही अधिक निर्जन स्थानो में से था। पहले इसका नाम राम नगर था। इसका प्राचीन नाम रामू जाट की ढाणी था।वर्तमान में ये भूभाग सोढल गढ़ और चुंघेर जैसे दुर्गों को अपने आप में सँजोये हुआ है।
इन्हें भी देखें

* श्रीगंगानगर
* राजस्थान
* राजस्थान के जिले
सन्दर्भ

श्रेणी:राजस्थान के जिले
*
चूरू जिला

चूरू ज़िला भारत के राजस्थान राज्य का एक ज़िला है। ज़िले का मुख्यालय चूरू है, जो राज्य की राजधानी, जयपुर, से लगभग 200 किमी उत्तर में स्थित है। ज़िले का साक्षरता दर 66.8% है।

चूरू जिले की स्थापना राव मालदेव ने सन् 1541 में की लड़ाई के बाद यह क्षेत्र बीकानेर के प्रभुत्व में आ गया। भारत के स्वतंत्रता के समय यह बीकानेर रियासत का भाग था।

आजादी ताक यह राठौड़ों के आधिपत्यमें रहा,1948 में, इसका पुनर्गठन होने पर इसे बीकानेर से अलग कर दिया गया। 1 नवम्बर 1956 को पूर्ण एकीकरण के तहत चूरू को जिले का दर्जा दिया गया।
इन्हें भी देखें

* चूरू
* राजस्थान
* राजस्थान के जिले
सन्दर्भ

श्रेणी:राजस्थान के जिले
*
जोधपुर जिला

जोधपुर जिला भारत के राजस्थान राज्य का एक ज़िला है। इसका मुख्यालय जोधपुर नगर में है जो कि राजस्थान का सबसे बड़ा नगर है। जोधपुर सूर्य नगरी के नाम से भी जाना जाता है। यह अपनी महान सांस्कृतिक विरासत और ऐतिहासिक धरोहर के लिये पूरे संसार में मशहूर है। अपने महलों और किलों के कारण यह पर्यटकों के आकर्षण का केंद्र बन चुका है।

जोधपुर शहर पश्चिमी राजस्थानमें राजस्थान का सबसे बड़ा शहर है, इसकी स्थापना श्री राठौड़ राव जोधा जी ने सन १४५९ में की थी।
भौगोलिक स्थिति

26॰-27॰37'उत्तरी अंक्षाश
72॰55'-73॰52'पूर्वी देशान्तर
प्रशासन

प्रशासन की दृष्टि से जोधपुर ज़िले को निम्न तहसीलों में बाँटा गया है:
जोधपुर जिले की तहसीलें

* बावड़ी तहसील
* बालेसर तहसील
* शेरगढ़ तहसील
* ओसियां तहसील
* लूणी तहसील
* तिंवरी तहसील
*बिलाड़ा तहसील
*पीपाड़ सिटी तहसील
*shekhaala
प्रमुख दर्शनीय स्थल

* मेहरानगढ़ दुर्ग
* जसवंत थड़ा
* उम्मेद भवन पैलेस
* घंटाघर ,जोधपुर
* मंडोर गार्डन
* मंडोर की छतरियाँ
* उम्मेद उद्यान
* सच्चियाय माता मंदिर
*माचिया बायोलॉजिकल पार्क
*कायिलाना झील
*गणेश मंदिर
इतिहास

जोधपुर का इतिहास १४५९ में राव जोधा ने की थी वे राठौड़ कुल के राजपूत थे उनके पिता रणदेव की हत्या मेवाड़ में हो गई थी इसलिए उन्हें वो इलाका छोड़ना पड़ा शुरू में मंडोर जोधा की राजधानी थी किंतु बाद में जोधपुर उनका केन्द्र बना जोधपुर का किला मेहरानगढ़ दुर्ग कहलाता है जो चिड़ीयानाथ की टूंक पहाड़ी पे बना है ये गुजरात से दिल्ली के व्यापर मार्ग पे बसा था अतः व्यापार से जोधा को बहुत लाभ होता था।
शिक्षा

* जय नारायण व्यास विश्वविद्यालय
* राष्ट्रीय विधि विश्वविद्यालय
* डॉ॰एस.एन. मेडिकल कॉलेज
* एमबीएम इंजीनियरिंग कॉलेज
* भारतीय प्रोद्योगिकी संस्थान (आई.आई.टी.)
* भारत का सबसे बड़ा आयुर्वेद विश्वविद्यालय
*अखिल भारतीय आयुर्विज्ञान संस्थान (एम्स)
सन्दर्भ

श्रेणी:राजस्थान के जिले
*
बाराँ जिला

बाराँ ज़िला भारत के राजस्थान राज्य का एक ज़िला है। ज़िले का मुख्यालय बाराँ है।
विवरण

सन् 1948 में संयुक्त राजस्थान के निर्माण के समय भी बाराँ एक जिला था। 31 मार्च 1949 को राजस्थान का पुनर्निर्माण हुआ और बाराँ जिला मुख्यालय को कोटा जिले का उपखण्ड मुख्यालय बनाया गया। 10 अप्रैल 1991 को पूर्व कोटा जिले से बाराँ जिले का निर्माण किया गया। बारां को प्राचीन काल में "वराह नगरी" के नाम से जाना जाता था। बारां चौदहवी व पन्द्रहवीं शताब्दी में सोलंकी राजपुतों के अधीन था। उस समय इसके अन्तर्गत १२ गाँव आते थे, इसलिए यह नगर बारां कहलाया। बारां समुद्रतल से २६२ मीटर की उँचाई पर कालीसिंध, पार्वती व परवन नदियों के बीच स्थित है। बारां जिला छह उपखण्डों - बारां, मांगरोल, अटरु, किशनगंज, शाहाबाद एवं छबडा तथा आठ तहसीलों - अंता, बारां, मांगरोल, अटरु, किशनगंज, शाहाबाद छबड़ा एवं छीपाबड़ौद में विभाजित है। बारां शहर में पानी की सप्लाई पार्वती नदी में स्थित हीकङदह से होती है। यह बाड़गंगा नदी के समीप स्थित है,जो कि परवन नदी की सहायक नदी है। बारां में (राज.) के सर्वाधिक सुरक्षित वन पाए जाते है।इस जिले के अंतर्गत है एक गांव शोरशन एकमात्र स्थान जहा ब्राम्हणी माता की प्रतिमा की पीठ की पूजा होती है।
यह जिला राजस्थान के ’हाड़ौती का पठार’ भौतिक प्रदेश के अंतर्गत आता है। यहां पर परवन नदी के किनारे शेरगढ़ का किला स्थित है जिसे कोशवर्धन दुर्ग भी कहा जाता है। बारां जिले व मध्यप्रदेश की सीमा पर पार्वती नदी प्रवाहित होती है जिसका उद्गम मध्यप्रदेश के भोपाल जिले से होता है।
इन्हें भी देखें

* बाराँ
* राजस्थान
* राजस्थान के जिले
सन्दर्भ

श्रेणी:राजस्थान के जिले
*
दीपगीत

दीपगीत महादेवी वर्मा की दीपक संबंधी कविताओं का संग्रह है। दीप महादेवी जी का प्रिय प्रतीक है। डॉ शुभदा वांजपे के विचार से दीप महादेवी वर्मा का महत्त्वपूर्ण प्रतीक है, प्रो श्याम मिश्र महादेवी की कविता में दीपक को साधनारत आत्मा का प्रतीक मानते हैं और प्रकाशक का कहना है कि अंधेरे में आलोक को नए नए अर्थ देती दीपगीत की कविताएँ मानवीय करुणा को रेखांकित करती हैं। निःसंदेह इन कविताओं के दीपकों में आशा की किरन और तिमिर से जूझने का साहस दिखाई देता है।

संग्रह में महादेवी के 46 गीत है जिसमें उनके कुछ अत्यंत लोकप्रिय गीत भी शामिल हैं जैसे दीप मेरे जल अकंपित घुल अचंचल, सब बुझे दीपक जला लूँ, किसी का दीप निष्ठुर हूँ, मधुर मधुर मेरे दीपक जल, क्यों न तुमने दीप बाला, जब यह दीप थके तब आना, धूप सा तन दीप सी मैं और यह मंदिर का दीप इत्यादि। इन सारे दीपगीतों को एक जगह देखना निश्चय ही आनंददायक है।

भूमिका यद्यपि केवल तीन पृष्ठों की है लेकिन इसको 'तमसो मा ज्योतिर्गमय' शीर्षक देकर उन्होंने संग्रह का उद्देश्य भी स्पष्ट कर दिया है। उनकी अन्य पुस्तकों की तरह इस संग्रह की भूमिका भी अत्यंत रोचक और सारगर्भित है। जिससे उनके दीपक प्रेम को समझने में तो सहायता मिलती ही है, दीपक के सांस्कृतिक महत्व के विषय में भी प्रामाणिक जानकारी मिलती है।

दीपक के प्रति अपने अनुराग का कारण बताते हुए वे कहती हैं- "भारत के कला अलंकरण, आस्था, ज्ञान, सौंदर्य-बोध, साहित्य आदि में दीपक का प्रतीक विशेष महत्त्व रखता है। मेरे निकट भी वह प्रतीक इतना आवश्यक है कि मैं उसके माध्यम से बुद्धि और हृदय दोनों की बात सहज ही कह सकती हूँ।"

संग्रह में पाँच सुंदर रेखा चित्र भी हैं पर यह पता नहीं चलता कि ये रेखाचित्र महादेवी वर्मा द्वारा बनाए गए है या किसी अन्य कलाकार द्वारा।
टीका-टिप्पणी


श्रेणी:कविता संग्रह
श्रेणी:महादेवी वर्मा
बोरिस येल्तसिन

अंगूठाकार|295x295पिक्सेल|बोरिस येल्तसिन
बोरिस निकोलयविच येल्तसिन (1 फरवरी 1931 – 23 अप्रैल 2007) रूस के प्रथम राष्ट्रपति थे।

श्रेणी:रूस के राष्ट्रपति
यह रूस के राष्ट्रपति बनने से पहले इन्होंने,१९९१ ई. में सोवियत संघ की समाप्ति की घोषणा की थी, जिससे नए १५ राष्ट्रों का निर्माण हूआ।इनका
कार्यकाल 'शोक थेरेपी' के कारण संकटपूर्ण रहा। राष्ट्रपति येल्तसिन और अन्य उच्च अधिकारियों ने सगे-संबंधियों ने सरकारी कल-कारखानों और कृषि-फार्मों को मिट्टी के मोल पर खरीद लिया। चूंकि कल-कारखानों की बिक्री-किमतें बहुत कम थीं,इसे इतिहास की सबसे बड़ी गैराज सेल के नाम से भी जाना जाता है, जो कि येल्तसिन के कार्यकाल में हुई थी।उनके शासनकाल के दौरान, रूस ने चेचन्या के खिलाफ युद्ध छेड़ दिया
जॉर्ज वॉशिंगटन

जार्ज वाशिंगटन (अंग्रेज़ी: George Washington) (जन्म: २२ फरवरी, १७३२, देहांत: १४ दिसंबर, १७९९) संयुक्त राज्य अमेरिका के पहले राष्ट्रपति थे। उन्होंने अमेरिकी सेना का नेतृत्व करते हुए ब्रिटेन के ऊपर अमरीकी क्रान्ति (१७७५-१७८३) में विजय हासिल की। उन्हें १७८९ में अमरीका का पहला राष्ट्रपति चुना गया।

आज भी अमरीका में उनके नाम का सिक्का चलता है।
प्रारम्भिक जीवन

उनकी माता का नाम मैरी बॉल और पिता का नाम औगस्टाइन वॉशिंगटन था। वे दोनो एक स्थानीय विश्वविद्यालय में शिक्षक थे। बतौर बालक, वॉशिंगटन ने बहुत लंबे समय तक किसी विद्यालय में प्रवेश नहीं लिया। उनके पूर्वज इंग्लैंड से आए थे, और उनके परदादा जॉन वाशिंगटन थे, जो एक अंग्रेजी व्यापारी थे, जो ब्रिटिश अमेरिका के वर्जीनिया उपनिवेश में चले गए थे।

जॉर्ज वाशिंगटन के बारे में एक प्रचलित लेकिन झूठी कहानी है कि एक बार उन्होंने बचपन में अपने पिता के चेरी वृक्ष को काट दिया। जब उनके पिता ने पूछा तो उन्होंने झूठ नहीं कहा और सच-सच बता की पेड़ उन्होंने ही काटा है। यह कहानी यह बताने के लिए बताई और कही जाती है कि वॉशिंगटन कितने ईमानदार थे। लेकिन मज़ेदार बात ये हैं कि यह कहानी ईमानदार (सच) नहीं है और यह पार्सन वीम्स द्वारा गढ़ी गई थी। ये वर्जीनिया की सेना मे रहे तथा उसकी विधायिका के सदस्य रहे जब अमेरिका गुलाम था।
सन्दर्भ
बाहरी कड़ियाँ

श्रेणी:अमेरिका के राष्ट्रपति
श्रेणी:अमेरिकी राजनीतिज्ञ
संस्मरण (महादेवी वर्मा की एक रचना)

संस्मरण महादेवी वर्मा के संस्मरणों का संग्रह है। इसका प्रकाशन १९८३ में हुआ। इसमें पथ के साथी से लिए गए ११ संस्मरण हैं। भूमिका भी वही है। केवल प्रकाशन तिथि का अंतर है।

* दद्दा (मैथिली शरण गुप्त)
* निराला
* स्मरण प्रेमचंद
* प्रसाद
* सुमित्रानंदन पंत
* सुभद्रा (कुमारी चौहान)
* प्रणाम (रवींद्रनाथ ठाकुर)
* पुण्य स्मरण (महात्मा गांधी)
* राजेन्द्रबाबू (बाबू राजेन्द्र प्रसाद)
* जवाहर भाई (जवाहरलाल नेहरू)
* संत राजर्षि (पुरुषोत्तमदास टंडन)


श्रेणी:साहित्य
श्रेणी:गद्य
श्रेणी:महादेवी वर्मा
श्रेणी:हिन्दी साहित्य
शकुन्तला देवी

शकुन्तला देवी (4 नवम्बर 1929 - 21 अप्रैल 2013) जिन्हें आम तौर पर "मानव कम्प्यूटर" के रूप में जाना जाता है, बचपन से ही अद्भुत प्रतिभा की धनी एवं मानसिक परिकलित्र (गणितज्ञ) थीं। उनकी प्रतिभा को देखते हुए उनका नाम 1982 में ‘गिनीज़ बुक ऑफ वर्ल्ड रिकॉर्ड्स’ में भी शामिल किया गया। us565wdæ
जीवन

शकुंतला देवी का जन्म भारत के बंगलौर नामक महानगर में एक धार्मिक कन्नड़ ब्राह्मण परिवार में हुआ था।

उनके ८४वें जन्मदिन पर ४ नवम्बर २०१३ को गूगल ने उनके सम्मान में उन्हें गूगल डूडल समर्पित किया।
पुस्तकें

शंकुतला देवी
इन्हें भी देखें

* शकुन्तला देवी (फ़िल्म)
सन्दर्भ
बाहरी कड़ियाँ

श्रेणी:1929 में जन्मे लोग
श्रेणी:२०१३ में निधन
श्रेणी:भारतीय गणितज्ञ
श्रेणी:भारतीय महिला गणितज्ञ
इंडियाना की काउंटियों की सूची

__NOTOC__

right|250px
नीचे इंडियाना की 92 काउंटियाँ दी गई है।

वर्तमान काउंटियाँ
Defunct counties

* रिचर्डविल काउंटी, का नाम 1846 में बदलकर हॉवार्ड काउंटी कर दिया गया।
See also

* इंडियाना
* इंडियाना के शहरों की सूची
* इंडियाना के कस्बों की सूची
References

* - populations

* Association of Indiana Counties
* Census 2000 Gazetteer
* National Association of Counties
* Indiana Bureau of Motor Vehicles County Prefixes


श्रेणी:इंडियाना की काउंटियाँ
कुँवर सिंह

right |thumb|भारतीय स्वतंत्रता के प्रथम संग्राम (१८५७) के कुंवर सिंह

कुंवर सिंह (13 नवंबर 1777 - 26 अप्रैल 1858) सन 1857 के प्रथम भारतीय स्वतंत्रता संग्राम] के सिपाही और महानायक थे। अन्याय विरोधी व स्वतंत्रता प्रेमी बाबू कुंवर सिंह कुशल सेना नायक थे। इनको 80 वर्ष की उम्र में भी लड़ने तथा विजय हासिल करने के लिए जाना जाता है।
जीवन अवधि

वीर कुंवर सिंह का जन्म 13 नवम्बर 1777 को बिहार के भोजपुर जिले के जगदीशपुर गांव के एक क्षत्रिय जमीनदार परिवार में हुआ था। इनके पिता बाबू साहबजादा सिंह अंग्रेजी सरकार के प्रति विश्वासपात्र बने जिसके कारण उन्हें भोजपुर जिले की जमींदारी मिली थी। उनके माताजी का नाम पंचरत्न कुंवर था.
उनके छोटे भाई अमर सिंह, दयालु सिंह और राजपति सिंह एवं इसी खानदान के बाबू उदवंत सिंह, उमराव सिंह तथा गजराज सिंह नामी जागीरदार रहे तथा अपनी आजादी कायम रखने के खातिर सदा लड़ते रहे।
1857 के संग्राम में बाबू कुंवर सिंह

1857 में अंग्रेजों को भारत से भगाने के लिए हिंदू और मुसलमानों ने मिलकर कदम बढ़ाया। मंगल पांडे की बहादुरी ने सारे देश में विप्लव मचा दिया। बिहार की दानापुर रेजिमेंट, बंगाल के बैरकपुर और रामगढ़ के सिपाहियों ने बगावत कर दी। मेरठ, कानपुर, लखनऊ, इलाहाबाद, झांसी और दिल्ली में भी आग भड़क उठी। ऐसे हालात में बाबू कुंवर सिंह ने अपने सेनापति मैकु सिंह एवं भारतीय सैनिकों का नेतृत्व किया।

27 अप्रैल 1857 को दानापुर के सिपाहियों, भोजपुरी जवानों और अन्य साथियों के साथ आरा नगर पर बाबू वीर कुंवर सिंह ने कब्जा कर लिया। अंग्रेजों की लाख कोशिशों के बाद भी भोजपुर लंबे समय तक स्वतंत्र रहा। जब अंग्रेजी फौज ने आरा पर हमला करने की कोशिश की तो बीबीगंज और बिहिया के जंगलों में घमासान लड़ाई हुई। बहादुर स्वतंत्रता सेनानी जगदीशपुर की ओर बढ़ गए। आरा पर फिर से कब्जा जमाने के बाद अंग्रेजों ने जगदीशपुर पर आक्रमण कर दिया। बाबू कुंवर सिंह और अमर सिंह को जन्म भूमि छोड़नी पड़ी। अमर सिंह अंग्रेजों से छापामार लड़ाई लड़ते रहे और बाबू कुंवर सिंह रामगढ़ के बहादुर सिपाहियों के साथ बांदा, रीवां, आजमगढ़, बनारस, बलिया, गाजीपुर एवं गोरखपुर में विप्लव के नगाड़े बजाते रहे। ब्रिटिश इतिहासकार होम्स ने उनके बारे में लिखा है, 'उस बूढ़े राजपूत ने ब्रिटिश सत्ता के विरुद्ध अद्भुत वीरता और आन-बान के साथ लड़ाई लड़ी। यह गनीमत थी कि युद्ध के समय कुंवर सिंह की उम्र अस्सी के करीब थी। अगर वह जवान होते तो शायद अंग्रेजों को 1857 में ही भारत छोड़ना पड़ता।
वीरगति

इन्होंने 23 अप्रैल 1858 में, जगदीशपुर के पास अंतिम लड़ाई लड़ी। ईस्ट इंडिया कंपनी के भाड़े के सैनिकों को इन्होंने पूरी तरह खदेड़ दिया। उस दिन बुरी तरह घायल होने पर भी इस बहादुर ने जगदीशपुर किले से "यूनियन जैक" नाम का झंडा उतार कर ही दम लिया। वहाँ से अपने किले में लौटने के बाद 26 अप्रैल 1858 को इन्होंने वीरगति पाई।
सन्दर्भ
इन्हें भी देखें

*प्रथम भारतीय स्वतंत्रता संग्राम
*वीर कुँवर सिंह विश्वविद्यालय
बाहरी कड़ियाँ

* स्मरण : बाबू कुंवर सिंह (जागरण-याहू)

श्रेणी:1777 में जन्मे लोग
श्रेणी:1858 में निधन
श्रेणी:बिहार के लोग
श्रेणी:भारतीय स्वतंत्रता सेनानी
परमहंस योगानन्द

परमहंस योगानन्द (5 जनवरी 1893 – 7 मार्च 1952), बीसवीं सदी के एक आध्यात्मिक गुरू, योगी और संत थे। उन्होंने अपने अनुयायियों को क्रिया योग उपदेश दिया तथा पूरे विश्व में उसका प्रचार तथा प्रसार किया। योगानंद के अनुसार क्रिया योग ईश्वर से साक्षात्कार की एक प्रभावी विधि है, जिसके पालन से अपने जीवन को संवारा और ईश्वर की ओर अग्रसर हुआ जा सकता है। योगानन्द प्रथम भारतीय गुरु थे जिन्होने अपने जीवन के कार्य को पश्चिम में किया। योगानन्द ने १९२० में अमेरिका के लिए प्रस्थान किया। संपूर्ण अमेरिका में उन्होंने अनेक यात्रायें की। उन्होंने अपना जीवन व्याख्यान देने, लेखन तथा निरन्तर विश्व व्यापी कार्य को दिशा देने में लगाया। उनकी उत्कृष्ट आध्यात्मिक कृति योगी कथामृत (An Autobiography of a Yogi) की लाखों प्रतियां बिकीं और वह सर्वाधिक बिकने वाली आध्यात्मिक आत्मकथा रही है।
जन्म

परमहंस योगानन्द का जन्म मुकुन्दलाल घोष के रूप में ५ जनवरी १८९३, को गोरखपुर, उत्तरप्रदेश में कायस्थ जाति में हुआ था। माया बाजार, नखास चौक मुहल्ले में हुआ था।
पारिवारिक पृष्ठभूमि

योगानन्द के पिता भगवती चरण घोष बंगाल नागपुर रेलवे में उपाध्यक्ष के समकक्ष पद पर कार्यरत थे। योगानन्द अपने माता पिता की चौथी सन्तान थे। उनके माता पिता क्रियायोगी लाहिड़ी महाशय के शिष्य थे।
गुरु

श्रीयुक्तेश्वर गिरि
उपदेश

क्रिया योग
बाहरी कड़ियाँ

* योगी कथामृत (हिन्दी में) डाउनलोड करें
*
* The lineage of Gurus with Yogananda
*Self-Realization Fellowship
* भारतीय योगदा सत्संग सोसायटी


श्रेणी:आध्यात्मिक गुरू
श्रेणी:योग
श्रेणी:भारतीय योगी
फलों की सूची

अंगूठाकार|एक किराने की दुकान पर बिक्री के लिए रखे गए विभिन्न फल
* अंगूर
* अंजीर
* अनन्नास
* अनार
* अमरूद
* आड़ू
* आम
* आलू बुखारा
* इमली
* कमरख
* कसेरू
* करौंदा
* किन्नू
* केला
* खजूर
* खरबूजा
* खुबानी
* गन्ना
* चीकू
* जामुन
* जायफल
* तरबूज
* नारियल
* नाशपाती
* नीबू
* पपीता
* फ़ालसा
* बेर
* मुसम्मी
* रसभरी
* संतरा
* लीची
* लुकाट
* शरीफा(सीताफल)
* शहतूत
* सेब
बाहरी कड़ियाँ

* Fruits book - फलों की सूची
* 100+ फलों के नाम हिंदी और अंग्रेजी में चित्रों के साथ


श्रेणी:फल
बेर

right|thumb|300px|डाली में लगा हुआ बेर का फल
right|thumb|300px|पके हुए बेर
बेर (वानस्पतिक नाम : Ziziphus mauritiana) फल का एक प्रकार हैं। कच्चे फल हरे रंग के होते हैं। पकने पर थोड़ा लाल या लाल-हरे रंग के हो जाते हैं।
अंगूठाकार|300x300पिक्सेल|बेर की एक प्रजाति
बेर एक ऐसा फलदार पेड़़ है जो कि एक बार पूरक सिंचाई से स्थापित होने के पश्चात वर्षा के पानी पर निर्भर रहकर भी फलोत्पादन कर सकता है। यह एक बहुवर्षीय व बहुउपयोगी फलदार पेड़ है जिसमें फलों के अतिरिक्त पेड़ के अन्य भागों का भी आर्थिक महत्व है। शुष्क क्षेत्रों में बार-बार अकाल की स्थिति से निपटने के लिए भी बेर की बागवानी अति उपयोगी सिद्ध हो सकती है। इसकी पत्तियाँ पशुओं के लिए पौष्टिक चारा प्रदान करती है जबकि इसमें प्रतिवर्ष अनिवार्य रूप से की जाने वाली कटाई-छंटाई से प्राप्त कांटेदार झाड़ियां खेतों व ढ़ाणियों की रक्षात्मक बाड़ बनाने व भण्डारित चारे की सुरक्षा के लिए उपयोगी है।

बेर की पत्तियां अलग-अलग आकार की होती हैं, अंडाकार या दीर्घ वृत्ताकार आकार की होती हैं। पत्तियों का आकार (लंबाई x चौड़ाई) ~4.7 सेमी x 2.5 सेमी - 9.6 सेमी x 7.3 सेमी, कोमल से लेकर वृद्धावस्था तक होता है। पत्तियों का ऊपरी भाग (एडैक्सियल) तैलीय सतह के साथ गहरे हरे रंग का होता है, जबकि हल्का सफ़ेद निचले भाग (अबाक्सियल) की सतह धागे के समान उलझी हुई सूक्ष्म-फाइबर सतह से ढका होता है। इन सूक्ष्म-फाइबर का व्यास ~5.6 से 7.1 माइक्रोमीटर तक होता है। हाल ही में महेश चंद्र दुबे द्वारा प्रकाशित शोध में बताया गया है कि उलझा हुआ सूक्ष्म-फाइबर पत्ती की निचले सतह की जल प्रतिरोध (हाइड्रोफोबिसिटी) को बढ़ाता है। इसके साथ-साथ यह सूक्ष्म-फाइबर सूरज की विकीरण को आंशिक रूप से परावर्तित करके बचता है

बेर खेती ऊष्ण व उपोष्ण जलवायु में आसानी से की जा सकती है क्योंकि इसमें कम पानी व सूखे से लड़ने की विशेष क्षमता होती है बेर में वानस्पतिक बढ़वार वर्षा ऋतु के दौरान व फूल वर्षा ऋतु के आखिर में आते है तथा फल वर्षा की भूमिगत नमी के कम होने तथा तापमान बढ़ने से पहले ही पक जाते है। गर्मियों में पौधे सुषुप्तावस्था में प्रवेश कर जाते है व उस समय पत्तियाँ अपने आप ही झड़ जाती है तब पानी की आवश्यकता नहीं के बराबर होती है। इस तरह बेर अधिक तापमान तो सहन कर लेता है लेकिन शीत ऋतु में पड़ने वाले पाले के प्रति अति संवेदनशील होता है। अतः ऐसे क्षेत्रों में जहां नियमित रूप से पाला पड़ने की सम्भावना रहती है, इसकी खेती नहीं करनी चाहिए। जहां तक मिट्टी का सवाल है, बलुई दोमट मिट्टी जिसमें जीवांश की मात्रा अधिक हो इसके लिए सर्वोत्तम मानी जाती है, हालाकि बलुई मिट्टी में भी समुचित मात्रा में देशी खाद का उपयोग करके इसकी खेती की जा सकती है। हल्की क्षारीय व हल्की लवणीय भूमि में भी इसको लगा सकते है। बेर में 300 से भी अधिक किस्में विकसित की जा चुकी है परन्तु सभी किस्में बारानी क्षेत्रों में विशेषकर कम वर्षा वाले क्षेत्रों के लिए उपयुक्त नहीं है। ऐसे क्षेत्रों के लिए अगेती व मध्यम अवधि में पकने वाली किस्में ज्यादा उपयुक्त पाई गई है।
सन्दर्भ
इन्हें भी देखें

* बनबेर
बाहरी कड़ियाँ

* बेर-व्यवसायिक खेती व प्रबंधन (विकासपीडिया)
* बेर की उत्तम खेती (उत्तमकृषि)
* बेर की खेती (ग्रामीण सूचना एवं ज्ञान केंद्र)
* बेर : कैल्शियम से भरपूर (वेबदुनिया)


श्रेणी:भारत के वृक्ष
श्रेणी:फल
आड़ू

right|thumb|200px|शाखा पर आड़ू के फल
आड़ू या सतालू (अंग्रेजी नाम : पीच (Peach); वास्पतिक नाम : प्रूनस पर्सिका; प्रजाति : प्रूनस; जाति : पर्सिका; कुल : रोज़ेसी) का उत्पत्ति स्थान चीन है। कुछ वैज्ञानिकों का मत है कि यह ईरान में उत्पन्न हुआ। यह पर्णपाती वृक्ष है। भारत के पर्वतीय तथा उपपर्वतीय भागों में इसकी सफल खेती होती है। ताजे फल खाए जाते हैं तथा फल से फलपाक (जैम), जेली और चटनी बनती है। फल में चीनी की मात्रा पर्याप्त होती है। जहाँ जलवायु न अधिक ठंढी, न अधिक गरम हो, 15 डिग्री फा. से 100 डिग्री फा. तक के ताप वाले पर्यावरण में, इसकी खेती सफल हो सकती है। इसके लिए सबसे उत्तम मिट्टी बलुई दोमट है, पर यह गहरी तथा उत्तम जलोत्सरण वाली होनी चाहिए। भारत के पर्वतीय तथा उपपर्वतीय भागों में इसकी सफल खेती होती है।

आड़ू दो जाति के होते हैं-

(1) देशी; उपजातियाँ: आगरा, पेशावरी तथा हरदोई;

(2) विदेशी; उपजातियाँ: बिडविल्स अर्ली, डबल फ्लावरिंग, चाइना फ्लैट, डाक्टर हाग, फ्लोरिडाज़ ओन, अलबर्टा आदि।

प्रजनन कलिकायन द्वारा होता है। आड़ू के मूल वृंत पर रिंग बडिंग अप्रैल या मई मास में किया जाता है। स्थायी स्थान पर पौधे 15 से 18 फुट की दूरी पर दिसंबर या जनवरी के महीने में लगाए जाते हैं। सड़े गोबर की खाद या कंपोस्ट 80 से 100 मन तक प्रति एकड़ प्रति वर्ष नवंबर या दिसंबर में देना चाहिए। जाड़े में एक या दो तथा ग्रीष्म ऋतु में प्रति सप्ताह सिंचाई करनी चाहिए। सुंदर आकार तथा अच्छी वृद्धि के लिए आड़ू के पौधे की कटाई तथा छंटाई प्रथम दो वर्ष भली भांति की जाती है। तत्पश्चात् प्रति वर्ष दिसंबर में छंटाई की जाती है। जून में फल पकता है। प्रति वृक्ष 30 से 50 सेर तक फल प्राप्त होते हैं। स्तंभ छिद्रक (स्टेम बोरर), आड़ू अंगमारी (पीच ब्लाइट) तथा पर्ण परिकुंचन (लीफ कर्ल) इसके लिए हानिकारक कीड़े तथा रोग हैं। इन रोगों से इस वृक्ष की रक्षा कीटनाशक द्रव्यों के छिड़काव (स्प्रे) द्वारा सुगमता से की जाती है।

आड़ू (Peach) में बहुत सारे लाभकारी पोषक तत्त्व होते हैं जैसे प्रोटीन, वसा, फाइबर, कैल्शियम, पोटेशियम, शुगर आदि। जो हमारे शरीर के लिए बहुत लाभकारी होते हैं।
चित्रदीर्घा


File:Peachblossoms3800ppx.JPG|A peach tree in blossom
File:Peach flowers.jpg|Peach blossoms
File:Breskva Collins - zametnuti plodovi.jpg|Incipient fruit development
File:Pomological Watercolor POM00005183.jpg|Peach (cultivar 'Berry') – watercolour 1895
File:Claude Monet - Das Pfirsichglas.jpg|Claude Monet, A Jar of Peaches

सन्दर्भ अणु फल सेब जैसा दिखता है ।इसका आकार सेब से छोटा होता है ।

* Huxley, A., ed. (1992). New RHS Dictionary of Gardening. Macmillan ISBN 0-333-47494-5.
* National Center for Home Food Preservation—Freezing Peaches
* Prunus persica images at bioimages.vanderbilt.edu
* California commercial production terminology and standards


श्रेणी:फल
श्रेणी:प्रूनस
श्रेणी:Flora of Asia
श्रेणी:Flora of China
श्रेणी:Native crops of China
श्रेणी:Vietnamese ingredients
श्रेणी:Symbols of Georgia (U.S. state)
अनार

::यदि आप इस नाम की अग्निक्रीड़ा पर जानकारी ढूँढ रहे हैं तो अनार (आतिशबाज़ी) का लेख देखिये।

thumb|right|250px|दाड़िम अनार अथवा दाड़िम (वानस्पतिक नाम-प्यूनिका ग्रेनेटम) एक फल हैं, यह कुसुम्बी/लाल रंग का होता है। इसमें सैकड़ों लाल रंग के छोटे पर रसीले दाने होते हैं। अनार विश्व के गर्म देशों में पाया जाता है। स्वास्थ्य की दृष्टि से यह एक महत्त्वपूर्ण फल है। भारत में अनार के पेड़ अधिकतर महाराष्ट्र, राजस्थान, उत्तर प्रदेश, हरियाणा, आंध्र प्रदेश, कर्नाटक, तमिलनाडु और गुजरात में पाए जाते हैं। सबसे पहले अनार के बारे में रोमन भाषियों ने पता लगाया था। रोम के निवासी अनार को ज्यादा बीज वाला सेब कहते थे। भारत में अनार को कई नामों में जाना जाता है। बांग्ला भाषा में अनार को बेदाना कहते हैं, हिन्दी में अनार व दाड़िम, संस्कृत में दाडिम और तमिल में मादुलई कहा जाता है। अनार के पेड़ सुंदर व छोटे आकार के होते हैं। इस पेड़ पर फल आने से पहले लाल रंग का बड़ा फूल लगता है, जो हरी पत्तियों के साथ बहुत ही सुन्दर दिखता है। शोधकर्ताओं का मानना है कि यह फल लगभग ३००० वर्ष पुराना है। यहूदी धर्म में अनार को जननक्षमता का सूचक माना जाता है, जबकि भारत में अनार अपने स्वास्थ्य सम्ब्न्धी गुण के कारण लोकप्रिय है।
औषधीय गुण

अनार में प्रचुर मात्रा में लाभदायक प्रोटीन, कार्बोहाइड्रेट, फाइबर, विटामिन और खनिज पाए जाते हैं। १०० ग्राम अनार खाने पर हमारे शरीर को लगभग ६५ किलो कैलोरी ऊर्जा मिलती है। कई आयुर्वेदिक दवाएं बनाने में भी अनार का प्रयोग किया जाता है। इसके बीजों से निकले तेल का प्रयोग औद्योगिक क्षेत्र में किया जाता है। अनार के पेड़ की लकड़ी बहुत मजबूत होती है। आमतौर पर इसकी लकड़ी का प्रयोग टहलते समय काम में लाई जाने वाली छड़ी बनाने में किया जाता है। इस पर किए गए अध्ययनों से पता चलता है कि अनार रक्तसंचार वाली बीमारियों से लड़ता है, उच्च रक्तचाप को घटाता है, सूजन और जलन में राहत पहुँचाता है, गठिया और वात रोग की संभावना घटाता और जोड़ों में दर्द कम करता है, कैंसर की रोकथाम में सहायक बनता है, शरीर के बुढ़ाने की गति धीमी करता है और महिलाओं में मातृत्व की संभावना और पुरुषों में पुंसत्व बढ़ाता है। अनार को त्वचा के कैंसर, स्तन-कैंसर, प्रोस्टेट ग्रंथि के कैंसर और पेट में अल्सर की संभावना घटाने की दृष्टि से भी विशेष उपयोगी पाया गया है। अमरीकी डॉक्टरों की एक पत्रिका ने हाल ही में लिखा कि अनार का रस वृद्धावस्था में सठिया जाने के अल्सहाइमर रोग की संभावना भी घटाता है।अनार की डाली से बनी हुई कलम पूजा-उपासना और तांत्रिक प्रयोगों में भी इस्तेमाल की जाती है। पुजारी/तांत्रिक एक स्वच्छ कागज़ पर अनार की कलम को लाल रंग की स्याही में डुबोकर रेखाओं और गणित के अक्षरों के जरिये एक यंत्र का निर्माण करते हैं, जो शरीर पर धारण करने से व्यक्ति को नकारात्मक उर्जा के प्रभाव से बचाता है।
सन्दर्भ

श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
श्रेणी:फल